text: Obduktion viser ikke tegn på forbrydelse
  29 august 2014 kl. 12.54
  Der er nu gennemført obduktion af det lig, der onsdag blev fundet i en skov ved Bække. Intet i obduktionen tyder på, at der skulle være sket noget kriminelt i forbindelse med dødsfaldet.
  Politiet formoder, at den døde er en 28-årig polsk mand, der forsvandt fra sit hjem i Bække den 15. juni. En endelig identifikation kan først gennemføres efter yderligere undersøgelser.
  Intet i obduktionen tyder på, at der skulle være sket noget kriminelt i forbindelse med dødsfaldet, meddeler Syd- og Sønderjyllands Politi. De pårørende er underrettet.
  